MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Millises ajas me õieti elame?
Maailm on kogenud viimaste aastate jooksul
nii koroona pandeemiat kui kliimast tingitud kriise.
Meid ähvardavad äärmuslikud ilmastikutingimused,
energiakriis ja inflatsioon.
Ühtlasi käib Euroopas sõda.
Äärmuskikud rühmitused võtavad üha enam maad
ja kristlaste tagakius üha kasvab.
Kuidas küll kristlasena elada ja toimida
sel väljakutsete rohkel ajal?
Sellest räägime täna MH tegevjuhi Hannu Lahtineni
ja peatoimetaja Ilpo Jokimäega.
Mina olen Sari Palomäki.
Tere tulemast vaatama saadet "Märtrite hääl"!
Ja tere tulemast tegevjuht Hannu Lahtinen! - Tänan!
Ja peatoimetaja Ilpo Jokimäki. - Tänan!
Räägime täna rasketest ja isegi hirmutavatest asjadest.
Kui mõelda viimaste aastate sündmustele,
siis paljud neist asjadest hirmutavad inimesi.
Maailm on muutumas
ja nii ongi hea alustada Jumala Sõnaga.
Kuidas sa, Hannu,
tahaksid julgustada meid kõiki Jumala Sõna kaudu?
Mulle meenuvad koheselt Jeesuse sõnad Matteuse 24. ptk.'st,
kus Ta räägibki just sellistest aegadest,
mille keskel täna elame.
See on mind alati hästi julgustanud, et Jumala Sõna pole vaid ajalugu,
aga me Jumal on nii ajaloo, tänase päeva kui tuleviku Jumal.
Nii ütleb Jeesus Matteuse 24:6 lõpuaegade kohta järgmist:
"Aga kui te kuulete sõdadest ja sõjasõnumeid,
siis vaadake, et te ei ehmu, sest see kõik peab sündima,
kuid veel ei ole lõpp käes See kõik on aga sünnitusvalude algus.
Siis antakse teid ahistusse ja teid tapetakse
ja te saate kõigi rahvaste vihaaluseks minu nime pärast.
Aga kes peab vastu lõpuni, see pääseb."
Jeesus ei lubanud meile kerget elu.
Ta rääkis rahvaste tõusust üksteise vastu
ja sõdadest,
nõnda nagu Venemaa rünnaku tõttu Ukraina vastu
on sõda tulnud ka Euroopasse ehk väga lähedale meile.
See on pannud ka soomlasi mõtlema,
kuidas jagub raha kõige hinnatõusuga toimetulekuks
seoses elektri- ja toiduhindade tõusuga jne.
Kuid Jeesus julgustab meid keset seda kõike,
öeldes, et me ei peaks kartma, kuna see kõik peab sündima.
Jumala Sõna kinnitus kehtib igaks päevaks:
"Ärge kartke, vaid tõstke oma pea ja nähke,
et te pääste on lähedal."
Me peame olema vastupidavad,
sest me langeme Jeesuse nime tõttu ka inimeste viha alla.
Kuid me teame, et meid ootab ees imeline tulevik.
Jeesus tuleb kord tagasi,
rajades uue taeva ja uue maa.
Ühtlasi tundub ka,
et kuna meil on läänemaades olnud pikka aega hästi hea elu,
siis me mõtleme ka usklikuks saades, et kõik on täiega hea
ja me saame osa igasugustest õnnistustest.
Kuid Piibel ei kirjelda usuelu üldse selliselt.
Muidugi Jumal õnnistab ja aitab meid,
aga samas saavad ka paljud kannatama
selle pärast, et on usklikud.
See on Piibli kohane ristiusk
ja ma usun, et see viib meid ka lähemale Jumalale.
Ja tundub, et kõige olulisem selles loos
on seesmine rahu.
Jeesus annab meile oma rahu, kui anname oma elu Talle.
Nii et isegi, kui tuleb raskusi
ja me kogeme oma usu pärast tagakiusu,
siis see seesmine rahu on ja jääb.
On tõsi, et maailm on jälginud seda kohutavat sõda Euroopas,
kui Venemaa ründas veebruaris Ukrainat.
Ka Märtrite Hääl on jälginud kogu lugu
ja on algusest peale sirutanud oma abikäe
aitamaks Ukraina pagulasi.
Ilpo, sa käisid märtsis Poolas,
tuues sealt kaasa ka materjali me saate ja muu meedia jaoks.
Ühtlasi oled olnud tihedalt seotud sinna abi saatmisega.
Mis seis seal täna on?
Kuna mitu kuud on möödas, on ka see olukord palju muutunud.
Seda nii abistamise poole pealt, kui ka sõja seisukohalt.
Sain just hiljuti Hollandist, Usuvabaduse Instituudilt uurimuse,
mis uuris, mis on Ukrainas toimunud usuvabaduse seisukohast lähtuvalt.
See uurimus kattis sõja esimesed 5 kuud, kuni juulini.
See on ikka väga karm loetelu kõigest seal toimunust.
Eks ma teadsin muidugi ennegi kõigist neist tapatöödest,
mis on totaalne katastroof.
Vene sõjaväe käitumine on olnud pehmelt öeldes elajalik,
kuigi isegi loomad ei tapa lihtsalt lõbu pärast.
Seal uurimuses kirjeldatud vägivald on ikka metsik.
Inimesi piinati juba enne tapmist, lüües neil käed-jalad küljest ära
ja alles siis lasti nad maha.
See kõik ületab igasuguse mõistuse.
Üks asi, mis on veel esile tõusnud
peale seda, kui Ukraina on suutnud vabastada teatud alad,
on see, et seal esineb väga otsest usulist tagakiusu.
Nii kristlaste, kui ka juutide ja moslemite vastu suunatud
usulist tagakiusu.
See väljendub hävitatud kirikutes
ja selles, et sõduritel on olnud käes sulaselged "tapanimekirjad"
pastorite kohta, kes tuleb kõrvaldada.
Kristlasi on pandud vangi, piinatud ja vägistatud.
Ehk siis ristiusku on püütud täiega hävitada
nagu teisigi usundeid.
Ühtlasi on üleüldine joon nii kristlaste kui tavainimeste puhul see,
et püütakse hävitada kõike, mis on ukrainalik.
Nii on viimaste andmete kohaselt
põletatud avalikult suurel hulgal ukrainakeelseid raamatuid.
Ukrainakeelsed maantee viidad on vahetatud venekeelsete vastu
ja ukraina keeles on keelatud rääkida.
Kogu see lugu on olnud enam kui šokeeriv.
Rääkides Genfi inimõiguste konventsioonist,
millele kõik maailma riigid on alla kirjutanud,
siis seal on teatud reeglistik,
mida tsiviilisikutega ei tohi sõja ajal teha
ja kuidas usuga seotud objekte ei tohi kohe kindlasti rünnata
ja usu esindajad tuleb rahule jätta.
Venemaa on julmalt rikkunud kõiki neid punkte.
Nii on korda saadetud otseseid sõjakuritegusid.
Üks üllatav asi veel, millest alles hiljaaegu kuulsin.
Kui Venemaa põhjendas oma rünnakut algselt sellega,
et nad tahtsid kaitsta Ukrainas
Venemaa õigeusu suunda ja vene keelt,
aga see ei vasta tõele,
sest paljud venelaste rünnakud
on olnud suunatud ka vene õigeusu vastu Ukrainas.
See puudutab nii hooneid, preestreid
kui venekeelset elanikkonda.
Neid on tapetud täpselt samuti nagu keda iganes teist.
Nii et see kõik on olnud üks suur hämamine.
Vot selline on sealne olukord.
- Ehk siis väga tõsine olukord,
mis vajab jätkuvalt eestpalveid ja abi.
See on sisuliselt sama, mis toimus Hitleri ajal.
Või kui mõelda Richard ja Sabine Wurmbrandi peale
II Maailmasõja ajal,
kui miljon vene sõjaväelast vallutas Rumeenia.
Algul lubati ka palju head,
kuid siis järgnes kristlaste tagakius ja koguduste põranda alla minek.
Ehk siis sama mudel kordub taas.
Sellest polegi palju möödas ja me elame seda uuesti läbi.
Me pole Märtrite Häälena sellele mõelnudki,
et peame tegutsema ka Euroopas,
sest kristlaste tagakius toimub alati kusagil kaugemal.
Kui aga mõelda uuelegi aastale,
siis see on üks meie väga konkreetsetest sihtpunktidest,
kus aidata tagakiusatud kristlasi ja kogudusi.
Mida sa, Ilpo, selle kohta veel ütleks?
No Jumal õnnistas täiega meie abistamistööd.
Poola Märtrite Hääle juht
on kunagi olnud ise misjonäriks nii Ukrainas kui Venemaal
ja nii on tal ka olemas ülihea võrgustik.
Selle võrgustiku kaudu saime ka aidata kõiki ukrainlasi,
kes Poolasse tulid.
Nüüd aga on kogu see abi suundunud valdavalt Ukrainasse.
Tänu neile võrgustikele saab ta suunata abi täitsa eesliinidele.
Seda nii läbi kristlaste, koguduste kui kristlike ühingute,
kes lisaks abile
viivad suure häda keskele ka evangeeliumi.
See on üks erakordne võrgustik, mille kaudu oleme saanud saata
tonnide viisi toitu, ravimeid, muid elementaarseid asju
ja loomulikult evangeeliumi.
Kõik need asjad on sinna kenasti kohale jõudnud.
Tõsi, Ukrainas endas on olnud teatud suuri kirikuid,
kes on ka toimetanud abi,
aga meie tegevus on keskendunud neile,
kes ei saa kusagilt mujalt abi.
Ehk siis me aitame väikesi, rohujuure tasandil tegevusi ja paiku.
Mõeldes uuele aastale, siis mul on üks suur mõte,
mille teostuse osas ma veel ei tea, kuidas see toimiks,
aga igatsus oleks luua üks teraapiakeskus -
seda tõenäoliselt siis Poola poolele.
Seda inimeste jaoks,
kes on kogenud kõige suuremaid õudusi.
Kelle pered on lõhki ja mis iganes muud on juhtunud.
Et need inimesed võiks leida sealt kindla turvapaiga,
kust teha siis järgmisi samme oma uue elu suunas.
Olgu nad siis tagakiusatud, piinatud
või kelle vara on vene sõdurite poolt hävitatud.
Vaatame, kuidas sellega läheb,
aga see on olnud üks konkreetne plaan.
Olen olnud tõeliselt positiivselt üllatunud sellest,
kui hästi kõigi nende võrgustike töö on laabunud.
Saame selle kohta pidevalt teateid.
Mis puudutab infot tagakiusu kohta,
siis seda oleme saanud muudestki allikatest
kui vaid see uurimus.
Kuuleme pidevalt, mis toimub nii eesliinil kui tagalas.
Ehk siis tõeliselt oluline töö
ja rõõm kuulda, et Märtrite Hääle abi on läinud ja läheb jätkuvalt kohale.
Ja kui mõelda veel sellele, et talv on tulekul,
siis seda abi on kohe kindlasti tarvis.
Mõeldes katastroofidele, mis üle maailma sünnivad
ja ka tagakiusule,
siis suurimateks kannatajateks on tavaliselt ikka lapsed.
Nii oleme ka sellele teemale mõelnud,
käivitades nii me ajakirjas kui kodulehel "Jõululapse" kampaania
mille kaudu me õnnistame lapsi ehk tegu on toetuskampaaniaga.
Mida see endast kujutab?
See tähendab seda, et me saadame lastele jõulupakke,
mis sisaldavad endas koolikotti,
kus omakorda on sees laste Piibel, koolitarbed, mõni riideese ja mänguasi
ning kommipakk
ehk siis kõik see, mida lapsed igatsevad ja vajavad
ja mida neile kindlasti meeldib jõuluajal saada.
Need kingid saadetakse 7'sse pagulaslaagrisse Nigeerias,
Tokonahava kristlikule koolile, mis asub ka Nigeerias,
viide telliskive tootvasse külla Pakistanis
ja ka afgaani kristlastest peredele, kes elavad Pakistanis.
Alustades Nigeeriast ja sealsetest pagulaslaagritest,
siis Hannu - sa oled seal ise käinud
ja näinud seda olukorda, milles inimesed elavad.
Mida sul on selle kohta öelda?
Mu esimene reaktsioon oli pääseda sealt võimalikult ruttu ära,
sest need laagrid on ikka nii kohutavad kohad,
et seal ei peaks ükski inimene viibima.
Seal on palju neid laagreid, kus on tuhanded inimesed koos,
kes on põgenenud Boko Harami ja Fulani võitlejate eest,
kes on rünnanud nende külasid.
Paljud on näinud,
kuidas nende abikaasa on tapetud nende endi silme all,
maja maha põletatud ja põllud hävitatud.
Nii on seal laagris paljud emad oma lastega,
kus on kehvad pesemisvõimalused ja vähe turvalisust.
Selline on sealne olukord.
Kui aga mõelda sellele Tokonahava külale,
kus me toetame kristlikku kooli,
siis see on rajatud ühe massihaua lähedale.
Boko Harami võitlejad tapsid ühe öö jooksul
501 Jeesusesse uskuvat inimest
ja Märtrite Hääl läks appi, et toetada sealseid lapsi,
kellest paljud kaotasid nii ema kui isa.
Kuidagi tundus, et Jumala süda on selles,
et neid lapsi aidata.
Olen käinud seal koolis, kus on endiselt rasked olukorrad.
Sealt röövitakse aegajalt tüdrukuid ja toimuvad plahvatused,
kuid Jumal on siiski õnnistanud seda kooli
nende raskuste keskel.
Koolis on usklikud õpetajad ja nad on saanud hakkama.
Nii on ka tore, et oleme saanud teha neile kingitusi.
Kuulsin alles eile,
kuidas ühe Lahti kristliku kooli õpilaste vanemad
koondasid ise oma lapsed kokku
ja maksid neile nõudepesu, koristamise ja niitmise eest,
mille rahade eest ostsid lapsed omakorda jõulukinke
neile Nigeeria lastele.
See on osa Soome kristlikust kasvatusest,
kus lapsi õpetatakse ka teisi aitama.
Hea on aidata neid, kes kannatavad Jeesuse nime pärast.
Teine me sihtkoht on Pakistanis - telliseid tegevate inimeste külad,
kuhu samuti saadame kingitusi.
Käisime muide ise seal selle aasta kevadel
ja oli see alles vaatepilt näha, kuidas need inimesed seal elavad
ja kuidas lapsed teevad telliseid koos oma vanematega.
Seda tõeliselt palava ilmaga keset põlde.
Sellised väikesed lapsed nagu hetkel näeme.
See oli tõeliselt südantlõhestav.
Need kristlikud pered seal on kui sundseisus
ja paljusid neist kasutatakse ka ära.
Kuid nad kannatavad ka paljusid asju just nimelt oma usu tõttu.
Nii et neid tahamegi õnnistada.
Nõnda nagu ka peresid,
kes on oma usu tõttu pidanud põgenema Afganistanist
ja tulnud Pakistani.
Nemadki on üks selle kampaania sihtgruppe,
nii et me saadame kingitusi ka afgaani kristlastest lastele.
Nii et tegu on tõeliselt olulise projektiga,
mille kohta leiate rohkem infot www.marttyyrienaani.fi
Kui aga mõelda ajale, mille keskel me elame...
Koroona-aeg on peaaegu möödas, kuigi seda veidi ikka on veel,
aga meie jaoks tõi see kaasa interaktiivsed palveõhtud.
Nii on meil igal teisipäeva õhtul k 18 nii Facebookis kui Youtubes palveaeg
mille nimeks on "Veerandtund tagakiusatuile".
Palume neis saadetes päevakohaste teemade pärast
ja oleme märganud, et tegu on tõeliselt olulise looga.
Ilpo, kuidas tahaksid julgustada inimesi
liituma kasvõi nendegi palveõhtutega?
See ettevõtmine on mu endagi jaoks tõeliselt tore.
Sest kui me vestleme siin saates või ka teeme oma ajakirja,
siis meil puudub otsene kontakt oma vaatajate-lugejatega.
Kuid kui keegi vaatab teisipäeviti me palvesaate otseülekannet,
saab ta endast ka reaalselt märku anda.
Ühtlasi saadavad inimesed sinna omapoolseid palvesoove,
nii et see on tõeliselt tore viis olla ja paluda koos.
Kuid see on ka väga tähtis.
Esiteks see, et me saame just kõige värskemaid uudiseid.
Et kui näiteks eile juhtus Pakistanis midagi,
siis me täna kohe palvetame selle eest.
Või kui Nigeerias juhtub midagi, saame kohe paluda.
Nii et see pole vaid lihtsalt palveõhtu,
aga me jagame seal ka olulist ja ajakohast infot.
Ka pole need palved mingi väike asi,
vaid me täidame sellega Jeesuse misjonikäsku,
aidates kaasa evangeeliumi levikule, kuni maailma otsani.
Kõik saab alguse palvest ja seda me ka inimestega koos teeme,
nii et see on üks võrratu lugu.
Ühtlasi oleme saanud ka palvevastuseid.
Kas pole mitte tore? - Halleluuja! Nii on.
Need tulemused on lausa imelised.
Oleme esitanud väga konkreetseid palvesoove.
Näiteks see, et Indiasse, Kashmiri, oli vaja ühte turvakodu.
Inimlikult polnuks see kuidagi tehtav,
aga me palusime ühes soomlastega ja see turvakodu sai sinna rajatud.
Et siis sellised lood, milles on tore kaasas olla.
Ühtlasi palusime ka Iraaki sellist turvakodu ja saime.
See on just tänu tavalistele inimestele, kes on usinasti neis palvetes kaasas
ja näete nüüd - meil on Iraagis turvakodu.
Tõeliselt imelised lood,
mis annavad üha enam indu juurde.
Ühtlasi seegi, et oleme kuulnud uudiseid
näiteks Nigeeriast,
kus mitmed Boko Harami liikmed on saanud kristlaseks.
On tõsi, et olid ajad,
kus selle terroriorganisatsiooni põhiliikmed ja juhid said kristlasteks.
Kui mõelda aasta tagusele ajale,
kus küsisin ühe mehe kohta teistelt, kes ta on,
siis nad soovitasid kuulata tema lugu.
Pistsin talle siis mikrofoni nina alla
ja see intervjuu on ka ühes me raadiosaates kuulatav.
Tegu oli ühe Boko Harami rahvusvahelise terroristiga,
kes täna loeb Piiblit ja palub Jeesuse poole.
Ta on tunnistanud oma patud ja järgib nüüd Jeesust.
Otsustasime 2-3 aastat tagasi
pidada oluliseks ka tagakiusajate meeles pidamist palves
ja need on need tulemused - need palved on kandnud vilja.
On võrratu jagada endistele terroristidele evangeeliumi.
Kas meil pole mitte imeline Jumal, kes vastab palvetele?
Vaata, Sari sai nüüd ka indu juurde!
Ikka sain.
Kuid mõeldes uuele aastale ja väljakutsetele me tööpõllul,
siis milline valdkond saab uuel aastal olema MH töö keskpunktis?
Eks me jätkame ikka sellega, mida oleme siianigi teinud
ehk siis toetame kindlasti edasi eesliini evangeliste
neis kõige raskemates piirkondades.
Ma palve lausa on, et Jumal avaks meile uksi
kõige pimedamatesse ja raskematesse paikadesse,
kus on linnad ja mäestikud, kuhu keegi ei lähe,
sest igal inimesel on õigus kuulda evangeeliumi
ja seda, kuidas saada päästetud ning saada igavene elu.
Nii et me aitame neid eesliini töötajaid ja nende peresid
kes on oma usu pärast raskustes ja isegi vangis.
Ja usutavasti saame veelgi selgemini jagada seal olijate lugusid
ja seda, kuidas meie siin saaksime neid aidata ja toetada.
Iga inimese tugi ja palve toob kaasa võidu.
Samas on eelolev aasta tähendustrikas veel ühe asja poolest.
Soome Märtrite Hääl saab 2023. aastal 50-aastaseks.
Me ei korralda sel puhul mingit suurt pidu või galat,
kuid me tähistame seda oma erinevate meediakanalite kaudu.
Vaatame mingil määral tagasi ajalukku,
ilma sinna kinni jäämata.
Oleme tänulikud kõige eest, mis on olnud,
aga me liigume siit edasi,
soovides teenida nii Issandat kui tagakiusatud kogudusi.
Nii et see juubeliaasta märgistab me meediatööd igal juhul.
Juubeliaasta on ees ja me läheme innukalt edasi.
Kuid samas vajame endiselt teie tuge ja palveid selles töös,
mistõttu tahame tänada teid, et olete igati kaasas
oma palvete- ja toetusega tagakiusatud koguduste heaks.
Lõpetuseks veel üks raamatu tutvustus,
mis räägib maailmas kõige enam tagakiusatud inimestest
ehk kristlastest.
Iga Soome kristlane tunneb selle autorit Jukka Norvanto't,
kes on raadios vedanud aastaid saadet "Piibel kaanest kaaneni",
mida on õhtuti alati tore kuulata.
Siin raamatus on üks tõeliselt hea peatükk
"Risti kandmise 10 tasandit",
mis andis mulle palju uusi mõtteid.
No räägi, mis need on?
Te pigem tellige see raamat endale www.marttyyrienaani.fi
Ja kui teil ei käi veel meie ajakirja, saate sellegi endale tasuta tellida.
Peatoimetaja, ajakirja välimus on täiesti muutunud.
Jaa, tahame, et me ajakirja oleks mõnus ja selge lugeda.
Usun, et see on hea ajakiri,
mis räägib põhiasjadest ristiusu ja evangeeliumi kuulutamise juures.
Ühtlasi on seal olulised palveteemad ja terve aasta palvekalender.
Tänu neile palveteemadele on ka lihtsam palvetada.
Näiteks Hiina eest nagu selles ajakirjas
või ka muude teemade eest.
Ajakirja saab samuti tellida me kodulehelt: www.marttyyrienaani.fi
Kuna jõuluaeg on käes,
tahame soovida teile üheskoos tõeliselt õnnistatud jõulupühi
ja usus, armastuses ning lootuses uuele aastale vastu minemist.
Aitäh teile!
Tõlge: Anne-Ly Raukas